Ploščo bo izdala založba Aquarius Records, ki je že nekaj mesecev zaposlena samo s tem glasbenim projektom, o tem kako napreduje snemanje pa ne želijo dajati uradnih izjav za medije.

Jinxi so priprave na snemanje začeli že v začetku poletja, avtorja večine pesmi pa sta Gordan Muratović Coki ter Jadranka Ivaniš Yaya. To je za Večernji list z nasmeškom na obrazu potrdila tudi sama pevka, vendar je nato tudi hitro dodala:

„Zaenkrat so to samo še ugibanja in predpostavke, zato o vsem tem še ne bi rada dajala nikakršnih izjav.“ je rekla Yaya. V teh dneh je pevka in slikarka skupaj s svojim soprogom Dubravkom Ivanišom Ripperjem, sicer frontmanom hrvaške skupine Pips, Chips & Videoclips, ter njuno hčerko Lucijo, na zasluženem dopustu v najeti hiši na Visu.

Medtem ko sta Coki in Yay ponovno v „akciji“, pa še ni povsem jasno ali bo bend deloval v isti zasedbi. Kakorkoli že, oboževalci Jinxov bodo jeseni vsekakor prišli na svoj račun.